b'\n_START_ARTICLE_\nCivilisationssammenst\xc3\xb8d over en elevator p\xc3\xa5 piazza Vittorio\n_START_SECTION_\nResum\xc3\xa9\n_START_PARAGRAPH_\nRomanen er bygget om omkring et multikulturelt samfund i en opgang i en beboelsesejendom p\xc3\xa5 Piazza Vittorio i Rom, hvor der bor udl\xc3\xa6ndinge med forskellige nationaliteter og religioner, og italienere fra forskellige egne af landet. Elevatoren er central for plottet: her er der sket et mord, og alle beboerne har hver sin opfattelse af hvem morderen er.  _NEWLINE_Romanens hovedperson Amedeo, som er en velintegreret og veluddannet politisk flygtning fra Algeriet, kommer til orde efter hvert kapitel og giver udtryk for sit syn p\xc3\xa5 b\xc3\xa5de integration, religion, politik, identitet, racisme, p\xc3\xa5 regionale mods\xc3\xa6tninger i Italien og det italienske bureaukrati.\n_START_SECTION_\nStruktur\n_START_PARAGRAPH_\nRomanen er bygget op omkring elleve personers vidnesbyrd i relation til et mystisk drab p\xc3\xa5 Piazza Vittorio i Rom. De elleve personers opfattelse af hvad sandheden er, samt deres holdninger, meninger og fordomme om sig selv og hinanden udg\xc3\xb8r i alt elleve kapitler. Hvert kapitel efterf\xc3\xb8lges af et s\xc3\xa5kaldt "hyl", hvor hovedpersonen Amedeo kommenterer det, der er blevet sagt og fort\xc3\xa6ller om sin fortid i Algeriet og baggrunden for sin flugt til Italien.\n_START_SECTION_\nTemaer\n_START_PARAGRAPH_\nCentralt tema i romanen er identitetssp\xc3\xb8rgsm\xc3\xa5let. Der ses  kultursammenst\xc3\xb8d p\xc3\xa5  forskellige planer: b\xc3\xa5de mellem migranterne og italienerne, migranterne indbyrdes og mellem Nord- og Syditalienere.\n_START_SECTION_\nStiltr\xc3\xa6k\n_START_PARAGRAPH_\nRomanen kan l\xc3\xa6ses som en krimikomedie, der tematiserer migration og integration i Italien, eller som en mere eksistentiel roman, der omhandler identitet og erindring._NEWLINE_Forfatteren anvender ironi og humor for at illustrere de sproglige og kulturelle forskelle personerne imellem.'